**Надзори врз радиодифузери и оператори на јавни електронски комуникациски мрежи**

**Радиодифузери**

Редовен програмски и административен надзор за повеќе законски обврски е извршен врз трите радио канали на Јавниот сервис – МРА 1, МРА 2 и МРА 3. Надзорот ги опфати обврските за објава на импресум, информации коишто треба да се направат достапни на корисниците, објава на идентификација на радиодифузерот, почитувањето на правилата при емитување аудиовизуелни комерцијални комуникации, користење телефонски услуги со додадена вредност и телефонско гласање, емитување игри на среќа и обезбедување квизови или други облици на наградно учество, обврските за употреба на јазикот во програмите, дневно емитување најмалку 18 часа програма на радио и исполнување на квотата за емитување изворно создадена инструментална, вокална и/или вокално - инструментална музика. При надзорот не се констатирани прекршувања.

За да се утврди дали е постапено по изречената мерка – јавна опомена, упатена заради непочитување на правилата за рекламирање, извршен е контролен програмски надзор врз Телевизија Плус Куманово којашто емитува програма на локално ниво. Надзорот покажа дека во целост е постапено по Решението за преземање мерка - јавна опомена.

**Оператори на јавни електронски комуникациски мрежи**

За обврските коишто се однесуваат на регистрација на програмски сервиси во Агенцијата и титлување на програмите коишто ги реемитуваат операторите, извршен е редовен програмски надзор врз операторите Глобалсат од Скопје, Кабел АС КТВ од Македонски Брод, Канал 16 од Ресен, Комбо 2003 од Куманово и Мултимедија Нетворк Л од Гостивар. При надзорот не се констатирани прекршувања.

Со цел да утврди дали ги реемитуваат програмските сервиси коишто беа регистрирани во Агенцијата врз основа на Генералниот лиценциран договор (2017-2019) склучен помеѓу имателите на права, ЗАМП и операторите, а чија важност беше заклучно со 31.12.2020 година, Агенцијата изврши вонреден програмски надзор врз 25 оператори - Инел Интернационал, Мултимедија Нетворк Л, Теленет Ком, Скрембл, Канал 16, Скупи Кабле, Роби, Глобалсат, Винсат Кабел, Спајдер-Нет, Сигнал-Нет, Вива Нет, Алтра-Сат 2000, Бив Пирамида, Инфел-КТВ, Каблекалл, Кабел-Нет, Кабел-Л-Нет, КДС-Кабел Нет, Комбо 2003, Мултимедија-Нет, Неотел, Пет Нет, Кабел и Траншпед Трејд.

**Податоци за досегот на радиостаниците и за уделот во вкупната гледаност на телевизиските станици**

За потребите на Агенцијата за аудио и аудиовизуелни медиумски услуги беше изработен Извештај за досегот на радиостаниците и за уделот во вкупната гледаност на телевизиските станици во четвртиот квартал од 2020 година.

Извештајот содржи податоци за: просечниот дневен и неделен досег на слушаноста на радиостаниците и на гледаноста на телевизиите; периодот од денот во кој испитаникот слушал радио/гледал телевизија; видот на програмската содржина што испитаникот ја слушал на радио/гледал на телевизија во претходниот ден; учеството во вкупната гледаност за претходниот ден, и тоа удел во гледаноста на територијата на која секоја телевизијата емитува програма и удел во вкупната гледаност; просечниот дневен и неделен досег на странските телевизии и др.

Покрај кварталниот извештај, изработен е и Годишен извештај за досегот на радиостаниците и за уделот во вкупната гледаност на телевизиските станици во 2020 година.

Двата извештаи се достапни на веб страницата [www.avmu.mk](http://www.avmu.mk)

**Јануари, 2021г. Бр.1**

Со надзорот беше констатирано дека операторот Инел Интернационал за своите корисници ги реемитуваа програмските сервиси „HRT 1”, „HRT 3”, „HRT 4”, „Slovenija 1”, „Super RTL”, „ERT World” и „RTCG”, кои не се опфатени со потврдата за регистрација на програмски сервиси издадена од Агенцијата.

Врз основа на наодот од извршен надзор, Советот на Агенцијата на 1-та седница одржана на 12 јануари, донесе Решение за јавно опоменување и за исклучување на реемитувањето на програмските сервиси на операторот Инел Интернационал.

Со цел да се утврди дали овој оператор престанал да ги реемитува програмските сервиси коишто беа регистрирани во Агенцијата врз основа на Генералниот лиценциран договор (2017-2019) склучен помеѓу имателите на права, ЗАМП и операторите, а чија важност беше заклучно со 31.12.2020 година, извршен е контролен програмски надзор кој покажа дека во целост е постапено по упатеното Решение за јавно опоменување и за исклучување на реемитувањето на програмските сервиси.



**АГЕНЦИЈА ЗА АУДИО И АУДИОВИЗУЕЛНИ МЕДИУМСКИ УСЛУГИ**

**РЕПУБЛИКА СЕВЕРНА МАКЕДОНИЈА**

**ул. Македонија бр. 38, 1000 Скопје**

**тел. (02) 3103400 факс: (02) 3103401**

**е-пошта:** [**contact@avmu.mk**](mailto:contact@avmu.mk) **веб страница:** [**www.avmu.mk**](http://www.avmu.mk)

